**ΥΠΟΤΡΟΦΙΕΣ ΑΡΙΣΤΕΙΑΣ ΙΚΥ ΜΕΤΑΠΤΥΧΙΑΚΩΝ ΣΠΟΥΔΩΝ ΣΤΗΝ ΕΛΛΑΔΑ –ΠΡΟΓΡΑΜΜΑ SIEMENS**  
**ΣΤΟ ΠΛΑΙΣΙΟ ΤΗΣ ΣΥΜΦΩΝΙΑΣ ΣΥΜΒΙΒΑΣΜΟΥ ΜΕΤΑΞΥ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΑΙ ΤΗΣ SIEMENS**

Το Ίδρυμα Κρατικών Υποτροφιών σε εφαρμογή της με αριθμ.2/112446/16-12-2013 Κοινής Υπουργικής Απόφασης του Υπουργού Παιδείας και Θρησκευμάτων και του Υπουργού Οικονομικών (ΦΕΚ 3198/Β/17-12-2013)

ανακοινώνει

την [**συμπληρωματική προκήρυξη εβδομήντα τριών (73) θέσεων**](http://www.iky.gr/ypotrofies-gia-ellines/ypotrofies-iky-siemens/item/1155-prokirixi-aristeia-programma-phd-siemens) υποτροφιών για μεταπτυχιακές σπουδές δεύτερου κύκλου (Διδακτορικό) στην Ελλάδα αναδρομικά για το ακαδημαϊκό έτος 2012-13  
την [**συμπληρωματική προκήρυξη είκοσι επτά (27) θέσεων**](http://www.iky.gr/ypotrofies-gia-ellines/ypotrofies-iky-siemens/item/1154-prokirixi-aristeia-programma-master-siemens) για μεταπτυχιακές σπουδές πρώτου κύκλου (Μάστερ) στην Ελλάδα για το ακαδημαϊκό έτος 2013-14

Οι υποτροφίες θα χορηγηθούν σε τέσσερις (4) θεματικές περιοχές αιχμής και σε εξειδικεύσεις που ορίζονται στην οικεία προκήρυξη. Η κατανομή των θέσεων ανά πρόγραμμα και επιστημονικό τομέα γίνεται, ως ακολούθως:

|  |  |  |
| --- | --- | --- |
| **ΕΠΙΣΤΗΜΟΝΙΚΟΣ ΤΟΜΕΑΣ** | **ΜΑΣΤΕΡ** | **ΔΙΔΑΚΤΟΡΙΚΟ** |
| **ΕΝΕΡΓΕΙΑ** | **7** | **19** |
| **ΥΓΕΙΑ** | **7** | **15** |
| **ΒΙΟΜΗΧΑΝΙΑ** | **8** | **21** |
| **ΥΠΟΔΟΜΕΣ-ΑΣΤΙΚΗ ΑΝΑΠΤΥΞΗ-ΠΕΡΙΒΑΛΛΟΝ** | **5** | **18** |

Σε περίπτωση κενών θέσεων σε έναν από τους ανωτέρω επιστημονικούς τομείς, οι θέσεις δύνανται να μεταφερθούν σε άλλον μετά από απόφαση της ολομέλειας της επιτροπής αξιολόγησης

Οι υποτροφίες για μεταπτυχιακές σπουδές α' και β' κύκλου αφορούν υποψηφίους με βαθμό πτυχίου από 7,50 και άνω

Η καταληκτική ημερομηνία υποβολής των αιτήσεων ([Αίτηση μάστερ](http://www.iky.gr/ypotrofies-gia-ellines/ypotrofies-iky-siemens/item/1159-aitisi-aristeia-programma-master-siemens) - [αίτηση διδακτορικό](http://www.iky.gr/ypotrofies-gia-ellines/ypotrofies-iky-siemens/item/1158-aitisi-aristeia-programma-phd-siemens)) είναι η 28η Ιανουαρίου 2014. Οι αιτήσεις αποστέλλονται αποκλειστικά ταχυδρομικά (συστημένη επιστολή) στα γραφεία του ΙΚΥ- Τμήμα Διαγωνισμών (Λεωφόρος Εθνικής Αντιστάσεως 41, 14234, Νέα Ιωνία)

Πληροφορίες παρέχονται από το τμήμα Διαγωνισμών του ΙΚΥ στα τηλέφωνα 210-3726394, 395 και 346 και στα γραφεία του ΙΚΥ